ai4bharat/Pralekha huggingface dataset:
|
விவசாயத்துறை அமைச்சகம்
|
உலக உணவு தினத்தை முன்னிட்டு மத்திய விவசாயத்துறை அமைச்சர் வெளியிட்ட செய்தி
உலக உணவுதினம் இன்று  கடைபிடிக்கப்படுகிறது. இந்த தினத்தை முன்னிட்டு, மத்திய விவசாயம் மற்றும் விவசாயிகள் நலத்துறை அமைச்சர் திரு. ராதாமோகன் சிங் செய்தியாளர்களிடம் பேசுகையில், பட்டினியே இல்லாத நிலையை உருவாக்கினால், ஓர் ஆண்டுக்குள் சுமார் 30 கோடி பேரை காப்பாற்ற முடியும் என்றும், அனைவருக்கும் பாதுகாப்பான மேலும் வளமிக்க உலகத்தை உருவாக்க முடியும் என்றும் கூறியுள்ளார். இந்திய அரசைப் பொறுத்தவரை, உணவு, அடிப்படைத் தேவை மற்றும் அடிப்படை மனித உரிமை என்பதில் மிகுந்த கவனம் செலுத்தி வருகிறது என்று அவர் கூறினார். பட்டினியைப் போக்கி, உணவுப் பாதுகாப்பையும், அனைவருக்கும் சத்துணவையும் உறுதி செய்ய இந்திய வேளாண் ஆராய்ச்சி குழும்ம் நடவடிக்கை எடுத்து வருவதாகவும் அமைச்சர் கூறினார்.
விவசாயிகளை அன்னதாதாக்கள் என்று குறிப்பிட்ட அமைச்சர், உணவுப் பதனீட்டுத் துறையில் விவசாயிகளுக்கு முக்கிய இடம் தரப்படுவதாகத் தெரிவித்தார். இன்னும் நான்காண்டுகளில் விவசாயிகளின் வருமானத்தை இரட்டிப்பாக்கும் இலக்கு அரசின் முக்கிய செயல்பாட்டில் உள்ளது என்றார்.
மாபெரும் உணவுப் பூங்காக்கள் திட்டத்தின்கீழ், விவசாய விளைபொருள் பதனீட்டுத் தொகுப்புகளை முக்கிய உற்பத்தி மையங்களுடன் இணைக்க இவற்றின் மூலம் நடவடிக்கை எடுக்கப்படுவதாகவும் அவர் தெரிவித்தார்.
விவசாயத்தை டிஜிட்டல்மயமாக்குவது பற்றி குறிப்பிட்ட அமைச்சர், கிராமங்களை குறிப்பிட்ட காலக்கெடுவிற்குள் பிராட் பேண்டு மூலம் ஒருங்கிணைக்க திட்டமிட்டிருப்பதாகவும், நில ஆவணங்கள் மற்றும் பல்வேறு விவசாய சேவைகள் டிஜிட்டல்மயமாக்கப்படுவதாகவும் அமைச்சர் தெரிவித்தார். தேசிய மின்னணு சந்தை, விவசாயிகளின் விளைபொருட்களுக்கு நல்ல விலை கிடைக்க உதவுகிறது என்றார்.
உலக உணவு தினத்தை முன்னிட்டு, இந்திய வேளாண் ஆராய்ச்சி குழுமத்தின் மாத இதழ் சிறப்பு மலரை வெளியிடுவது குறித்து அமைச்சர் மகிழ்ச்சி தெரிவித்தார். 2018 உலக உணவு தினத்தின் மையப் பொருளான “நமது செயல்களே நமது எதிர்காலம்-2030க்குள் பட்டினியற்ற உலகம் சாத்தியமே” என்ற கருத்து இந்த சிறப்பிதழில் முக்கியத்துவம் பெறுகிறது என்று அமைச்சர் கூறினார்.
-------
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட் பெருந்தொற்றின் காரணமாக குடும்ப ஓய்வூதிய விதிகள் எளிமைப்படுத்தப்பட்டுள்ளன: டாக்டர் ஜிதேந்திர சிங்
கொவிட் பெருந்தொற்றின் காரணமாக குடும்ப ஓய்வூதிய விதிகள் எளிமைப்படுத்தப்பட்டுள்ளன என்று வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான திரு ஜிதேந்திர சிங் இன்று கூறினார்.
கொவிட்-19 பெருந்தொற்றின் போது ஓய்வூதியம் மற்றும் ஓய்வூதியர் நலத் துறை எடுத்துள்ள முக்கிய சீர்திருத்தங்கள் குறித்து விளக்கிய அவர், குடும்ப ஓய்வூதியத்திற்கான கோரிக்கை மற்றும் இறப்பு சான்றிதழ் கிடைத்தவுடன், வேறு எதற்கும் காத்திராமல் குடும்ப ஓய்வூதியத்திற்கான ஒப்புதல் வழங்கப்பட வேண்டும் என்ற விதி சமீபத்தில் அமலுக்கு வந்துள்ளதாக தெரிவித்தார்.
பெருந்தொற்றின் போது நிகழ்ந்த கொவிட் மற்றும் கொவிட் சாராத இறப்புகளுக்கு இது பொருந்தும் என்று அவர் கூறினார்.
ஓய்வு பெற்றத்தில் இருந்து ஒரு வருடம் வரை தற்காலிக ஓய்வூதியம் வழங்குவதற்கான காலகட்டம் நீட்டிக்கப்பட்டுள்ளதாகவும் அமைச்சர் தெரிவித்தார்.
-----
(Visitor Counter : 185
தகவல் மற்றும் ஒலிபரப்பு அமைச்சகம்
ஐஎப்எப்ஐ-ன் சர்வதேச போட்டி நடுவர் குழு பத்திரிகையாளர்களையும் பிரதிநிதிகளையும் சந்தித்தது
திரைப்பட விழாவின் முக்கிய நோக்கம் திரைப்படங்களைத் திரையிடுவது மட்டுமல்ல. மாறாக பல்வேறு அம்சங்களை இதில் கொண்டுவருவதுமாகும் என்று 53வது இந்திய சர்வதேச திரைப்பட விழாவில் இஸ்ரேலிய இயக்குனரும், எழுத்தாளரும், சர்வதேச போட்டி நடுவர் குழுவின் தலைவருமான நடவ் லாபிட் கூறினார். திரைப்பட விழாவையொட்டி பத்திரிகை தகவல் அலுவலகம் ஏற்பாடு செய்திருந்த நிகழ்வில் அவர் ஊடக செய்தியாளர்கள் மற்றும் பிரதிநிதிகளுடன் உரையாடினார்.
இப்போது பல திரைப்பட விழாக்கள் கலப்பு முறையில் நடத்தப்பட்டாலும், பெரிய திரையில் படங்களைப் பார்ப்பது மிகவும் அழகாக இருக்கிறது என்று நடவ் லாபிட் கருத்து தெரிவித்துள்ளார். "ஒரு பெரிய திரையில் ஒன்றாக நல்ல திரைப்படங்களைப் பார்ப்பது மனிதகுலத்தின் மிக உயர்ந்த சாதனைகளில் ஒன்றாகும்" என்று அவர் கூறினார்.
ஒவ்வொரு திரைப்பட விழாவும் தனித்துவமாகவும், அதன் சொந்த வழியில் வித்தியாசமாகவும் இருப்பதால், அவற்றை ஒப்பிடுவது கடினம் என்று கூறிய அவர், சர்வதேச போட்டிப் பிரிவில் திரைப்படங்களின் தரம் குறித்து நடுவர் மன்றம் திருப்தியை வெளிப்படுத்தியது, ஆனால் தேர்வில் முன்னேற்றத்திற்கான வாய்ப்பு எப்போதும் உள்ளது என்பதை ஒப்புக்கொண்டது என்றார்.
ஃபிரான்ஸைச் சேர்ந்த நடுவர் குழு உறுப்பினரும் ஆவணப்படத் தயாரிப்பாளருமான ஜேவியர் அங்குலோ பர்டுரன், கூட்ட நெரிசலான அரங்கங்களையும், சினிமாவைப் பற்றி நிறைய பேர் விவாதிப்பதையும் கண்டு மகிழ்ச்சி தெரிவித்தார். மக்கள் பெரிய திரைகளுக்குச் சென்று திரைப்படங்களைப் பார்க்க வேண்டும் என்றும் அவர் பரிந்துரைத்தார்.
சிறந்த திரைப்படங்கள் விழாவிற்கு வருவதை உறுதிசெய்ய, நிரந்தர புரோகிராமரை நியமிக்கும் வகையில் ஆண்டு முழுவதும் செயல்முறை தேவை என்று இந்தியாவைச் சேர்ந்த நடுவர் குழு உறுப்பினர், எழுத்தாளர் மற்றும் இயக்குனர் சுதிப்தோ சென் பரிந்துரைத்தார். இந்த ஆண்டு ஒரு முழுமையான 360 டிகிரி திரைப்பட விழாவை ஏற்பாடு செய்ததற்காக அமைப்பாளர்களை அவர் பாராட்டினார். "இது நான் பார்த்ததிலேயே சிறந்த ஒழுங்கமைக்கப்பட்ட ஐஎப்எப்ஐ ஆகும். ஒரு நாடாக இந்தியாவின் பன்முகத்தன்மை, நிறம் மற்றும் விளக்கக்காட்சி அனைத்தும் மிகவும் நன்றாக இருந்தது. விழாக்களின் பல்வேறு அம்சங்களைக் கருத்தில் கொண் டு பார்க்கையில் பல சர்வதேச திரைப்பட விழாக்களுக்கு இணையாக உள்ளது என்று என்னால் உறுதியாகச் சொல்ல முடியும். ஒரு திருவிழாவாக இது முதிர்ச்சியுடன் பரிணமித்துள்ளது,” என்று சுதிப்தோ சென் கூறினார்.
திரைப்படங்களில் பெண்களின் பிரதிநிதித்துவம் என்ற தலைப்பைப் பற்றி பேசுகையில், நடுவர் குழு உறுப்பினரும், பிரான்சைச் சேர்ந்த திரைப்பட ஆசிரியருமான பாஸ்கேல் சாவன்ஸ், பல நல்ல பெண் நடிகர்களைப் பார்த்திருந்தாலும், அவர்களுக்கு வழங்கப்பட்ட பாத்திரங்கள் அவ்வளவு கௌரவமானவை அல்ல என்று கூறினார். சர்வதேச போட்டி நடுவர் குழுவில் அமெரிக்காவைச் சேர்ந்த அனிமேஷன் திரைப்படத் தயாரிப்பாளரான ஜின்கோ கோடோவும் இடம்பெற்றிருந்தார். உரையாடலில் இணைந்த என்எப்டிசி நிர்வாக இயக்குநர் ரவீந்தர் பாக்கர், 2022 நவம்பர் 28 ஆம் தேதி காலை பனாஜியில் உள்ள மிராமர் கடற்கரையில் தொடங்கும் கடற்கரை தூய்மை இயக்கத்துடன் ஐஎப்எப்ஐ தொடர்புடையது என்றார்.
இந்த ஆண்டு, சர்வதேச போட்டியில் தங்க மயிலுக்கு பதினைந்து படங்கள் போட்டியிடுகின்றன. சிறந்த திரைப்படம் தவிர, சர்வதேச போட்டி நடுவர் குழு சிறந்த இயக்குனர், சிறந்த நடிகர் , சிறந்த நடிகர்  மற்றும் சிறப்பு ஜூரி விருதுகளை தேர்ந்தெடுக்கும். ஒரு இயக்குனரின் சிறந்த அறிமுக திரைப்படத்தையும் நடுவர் குழு தேர்ந்தெடுக்கும்.
ஜல்சக்தி அமைச்சகம்
திரிபுரா மாநிலத்தில் ஜல்ஜீவன் மிஷன் திட்டம் விரைந்து செயல்படுத்தப்பட வேண்டும் என்று அம்மாநில முதல்வருக்கு மத்திய அமைச்சர் திரு ஷெகாவத் கடிதம்.
திரிபுரா மாநிலத்தில் ஜல்ஜீவன் மிஷன் திட்டத்தைச் செயல்படுத்துவது தொடர்பாக அம்மாநில முதல்வருக்கு மத்திய ஜல் சக்தி துறை அமைச்சர் திரு.கஜேந்திர சிங் ஷெகாவத் கடிதம் எழுதியுள்ளார்.
2023ஆம் ஆண்டுக்குள் 100 சதவிகித இல்லங்களை, இத்திட்டத்தின் கீழ் கொண்டு வர திரிபுரா மாநிலம் திட்டமிட்டுள்ளது. இதற்குப் பாராட்டுத் தெரிவித்துள்ள மத்திய அமைச்சர், கிராமப்புற இல்லங்கள் ஒவ்வொன்றிலும் குழாய் இணைப்பை அளிப்பதற்கு மாநிலம் ஜல் ஜீவன் மிஷன் திட்டத்தை விரைந்து செயல்படுத்த வேண்டும் என்று கேட்டுக் கொண்டுள்ளார்.
மாநிலத்தில் மொத்தம் 8.01லட்சம் கிராமப்புற இல்லங்கள் உள்ளன. இவற்றுள் 7.63 சதவீத இல்லங்களுக்கு மட்டுமே ஏற்கனவே குழாய் இணைப்புகள் கொடுக்கப்பட்டுள்ளன. 2023ஆம் ஆண்டுக்குள் 100 சதவிகித இல்லங்களுக்கு குழாய் இணைப்புகளை திரிபுரா மாநில அரசு கொடுக்கும் என்ற நம்பிக்கை தனக்கு உள்ளதாக அமைச்சர் தனது கடிதத்தில் குறிப்பிட்டுள்ளார்.
ஒவ்வொரு கிராமத்துக்கும் கிராம அளவிலான செயல் திட்டம் ஒன்றை உருவாக்குவதற்கு முக்கியத்துவம் அளித்து, மகாத்மா காந்தி தேசிய ஊரக வேலை உறுதியளிப்புத் திட்டம், கிராமப்புறத் தூய்மை இந்தியா திட்டம், பஞ்சாயத்து ராஜ் நிறுவனங்களுக்கு 15வது நிதி ஆணையத்தின் மானியங்கள், மாவட்டக் கனிம வளர்ச்சி நிதி, காடு வளர்ப்பு ஈடு செய்யும் நிதிமேலாண்மை மற்றும் திட்டமிடும் ஆணையம், பெருநிறுவனங்களின் சமூகப் பொறுப்பு நிதி, உள்ளூர்ப் பகுதிகள் வளர்ச்சி நிதி ஆகிய பல்வேறு திட்டங்களை இணைத்து, நீண்ட கால தண்ணீர் விநியோக அமைப்புகளை உறுதி செய்வதற்கு, ஏற்கனவே இருக்கும் தண்ணீர் ஆதாரங்களை வலுப்படுத்த அனைத்து முயற்சிகளும் எடுக்கப்படுவதைத் தீவிரமாகப் பரிசீலிக்குமாறு முதல்வரை மத்திய அமைச்சர் கேட்டுக் கொண்டார். தண்ணீர்ப் பாதுகாப்பு நீண்ட காலம் நீடித்திருப்பதை உறுதி செய்ய, கிராமங்களில் உள்ள நீர் அமைப்புகளின் திட்டமிடல், அமல்படுத்துதல், மேலாண்மை, செயலாக்கம் மற்றும் பராமரிப்பில் உள்ளூர் கிராம சமூகம்/கிராமப் பஞ்சாயத்துகள் மற்றும்/அல்லது அவற்றின் துணைக் குழுக்கள்/பயனாளிகள் குழுக்கள் ஆகியவற்றை ஈடுபடுத்த வேண்டும் என்று அவர் மேலும் கூறினார். ஜல்ஜீவன் திட்டத்தை ஒரு உண்மையான மக்கள் இயக்கமாக மாற்ற அனைத்து கிராமங்களிலும் தகவல் அளித்தல், கற்பித்தல் மற்றும் தகவல் தொடர்புப் பிராச்சரம்  மற்றும் சமுதாய ஒருங்கிணைப்பு செய்யப்பட வேண்டும்.
இந்தத் திட்டத்தின் விளைவாக பொதுத் தண்ணீர் ஆதாரங்கள் மற்றும் பொதுக்குழாய்கள் முன் மக்கள் கூட்டமாக நிற்கத் தேவையில்லை என்பதால், கொவிட்-19 பெருந்தொற்றுக் காலத்தில் இந்தக் கடிதம் இன்னும் முக்கியத்துவம் பெறுகிறது. எனவே, சமூக விலகலைப் பழக மக்களுக்கு உதவும் மற்றும் உள்ளூர் மக்கள்/இடம் பெயர்ந்த தொழிலாளர்களுக்கு வேலைவாய்ப்பை அளித்து ஊரகப் பொருளாதாரத்தை மேம்படுத்தும் இந்தத் திட்டத்தின் மூலம் அனைத்து கிராமங்களில் உள்ள அனைத்து வீடுகளுக்கும் தண்ணீர்க் குழாய் இணைப்புகளை வழங்குமாறு அவர் கேட்டுக்கொண்டார்.
15வது நிதிஆணையம், பி ஆர் ஐ களுக்கு  வழங்கியுள்ள உதவித் தொகைகளை மிகுந்த கவனத்துடன் பயன்படுத்த வேண்டியதன் அவசியத்தை மத்திய அமைச்சர் வலியுறுத்தினார். இந்தத் தொகையில் 50 சதவிகிதம் குடிநீர் மற்றும் சுகாதாரத் தூய்மைப் பணிகளுக்காக செலவிடப்பட வேண்டும். 2020-21ஆம் ஆண்டில் நிதிஆணைய உதவியாக மாநிலத்திற்கு ரூ. 191 கோடி ரூபாய் கிடைக்கும்.
பிரதமர் அலுவலகம்
பாரத மண்டபத்தில் உள்ள நடராஜர் சிலை இந்தியாவின் பழங்கால கலை மற்றும் பாரம்பரியத்திற்கு சான்றாக நிற்கும்: பிரதமர்
பாரத மண்டபத்தில் உள்ள அற்புதமான நடராஜர் சிலை இந்தியாவின் வளமான வரலாறு மற்றும் கலாச்சாரத்தின் அம்சங்களை உயிர்ப்பிக்கிறது என்று பிரதமர் திரு. நரேந்திர மோடி குறிப்பிட்டார்.
இந்திரா காந்தி தேசிய கலை மையத்தின் சமூக ஊடக எக்ஸ் பதிவைப் பகிர்ந்து கொண்ட பிரதமர் கூறியதாவது:
பாரத மண்டபத்தில் உள்ள அற்புதமான நடராஜர் சிலை நமது வளமான வரலாறு மற்றும் கலாச்சாரத்தின் அம்சங்களை உயிர்ப்பிக்கிறது. ஜி 20 உச்சிமாநாட்டிற்காக உலக நாடுகள் ஒன்று கூடும்போது, இது இந்தியாவின் பழமையான கலைத்திறன் மற்றும் பாரம்பரியங்களுக்கு ஒரு சான்றாக நிற்கும்.
பழங்குடியினர் நலத்துறை அமைச்சகம்
68,000 பழங்குடிகிராமங்களில் வீட்டிற்கு வீடு காசநோய் சோதனை
‘பழங்குடி காசநோய் முன்முயற்சியின்' கீழ் நடைபெற்ற 100 நாள் ஆஷ்வசன் பிரச்சாரத்தின் முக்கிய விஷயங்களை எடுத்துரைப்பதற்காக புதுதில்லியின் தேசிய பழங்குடி ஆராய்ச்சி கழகத்தில் ஆகஸ்ட் 24-ஆம் தேதி தேசிய மாநாடு ஒன்றிற்கு மத்திய பழங்குடி விவகாரங்கள் அமைச்சகமும், மத்திய சுகாதாரம் மற்றும் குடும்ப நல அமைச்சகத்தின் காசநோய் பிரிவும் ஏற்பாடு செய்திருந்தன.
இந்தியாவின் 174 பழங்குடி மாவட்டங்களில் காசநோய் பாதிக்கப்பட்டவர்களைக் கண்டறிவதற்காக பழங்குடி காசநோய் முன்முயற்சியின் கீழ் இந்த ஆண்டு ஜனவரி 7-ஆம் தேதி ஆஷ்வசன் பிரச்சாரம் மகாராஷ்டிராவின் நந்தர்பார் மாவட்டத்தில் தொடங்கியது. இதன்படி 68,019 கிராமங்களில் உள்ள வீடுகளுக்கு நேரில் சென்று காச நோய்க்கான பரிசோதனை செய்யப்பட்டது. 1,03,07,200 பேரிடம் வாய்மொழியாக நடத்தப்பட்ட சோதனையில் 3,82,811 பேருக்கு காசநோய் இருக்கக்கூடும் என்று அனுமானிக்கப்பட்டது. இவர்களுள் 2,79,329  பேரின் மாதிரிகளை சோதனைக்கு உட்படுத்தப்பட்டதில், 9,971 பேருக்கு காசநோய் உறுதி செய்யப்பட்டதை அடுத்து இந்திய அரசின் வழிகாட்டுதல்களின்படி அவர்களுக்கு சிகிச்சை வழங்கப்பட்டது.
தேசிய மாநாட்டில் பேசிய மத்திய பழங்குடி விவகாரங்கள் அமைச்சகத்தின் இணை செயலாளர் டாக்டர் நவல்ஜீத் கபூர், பழங்குடி மக்களின் தலைவர்கள், பழங்குடி மருத்துவர்கள், சுய உதவிக் குழுக்கள், பழங்குடி பகுதிகளில் வசிக்கும் இளைஞர்கள் உட்பட 2 லட்சம் பேர் இந்த பிரச்சாரத்தில் அதிக ஈடுபாட்டுடன் கலந்து கொண்டதாக குறிப்பிட்டார். இதர மக்களுடன் ஒப்பிடுகையில் பழங்குடி மக்கள், சுவாச நோய்கள் மற்றும் காசநோயால் அதிகம் பாதிப்புக்கு உள்ளாக கூடிய நிலை இருப்பதாக அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1854617
(
பாதுகாப்பு அமைச்சகம்
முப்படைகளின் தலைமை தளபதி செப்டம்பர் 21 அன்று மத்திய சேவை மேம்பாட்டு அமைப்புக்கு வருகை
முப்படைகளின் தலைமை தளபதி  ஜெனரல் அனில் சௌகான் செப்டம்பர் 21 அன்று புதுதில்லியில் உள்ள மத்திய சேவை மேம்பாட்டு அமைப்புக்கு வருகை தந்தார். அவரை ஏர் மார்ஷல் சி ஆர் மோகன் வரவேற்றார். சி.எஸ்.டி.ஓ என்பது இந்திய விமானப்படையின் பராமரிப்பு தத்துவங்களை உருவாக்கும் பொறுப்பு கொண்ட ஒரு முதன்மை நிறுவனமாகும்.
இந்தப் பயணத்தின் போது, தானியங்கி சரக்கு மேலாண்மைக்கான ஒருங்கிணைந்த பொருள் மேலாண்மை ஆன்லைன் அமைப்பு , பராமரிப்பு மேலாண்மைக்கான மின்னணு பராமரிப்பு மேலாண்மை அமைப்பு  ஆகிய இரண்டு முக்கியமான நிறுவன வள திட்டமிடல்  மென்பொருளின் திறன்கள் குறித்து அவருக்கு விளக்கப்பட்டது.
டிஜிட்டல் இந்தியாவை நோக்கமாகக் கொண்டு உருவாக்கப்பட்ட இரண்டு ஈ.ஆர்.பி.க்களின் விரிவாக்கத்தை சி.டி.எஸ் பாராட்டினார். ஒருங்கிணைந்த பராமரிப்பு மற்றும் சரக்கு மேலாண்மைக்காக மூன்று சேவைகளுக்கும் இடையில் இரண்டு ஈ.ஆர்.பி.களையும் விரிவுபடுத்துவதன் முக்கியத்துவத்தையும் அவர் வலியுறுத்தினார்.
ID=1959466
பிரதமர் அலுவலகம்
குஜராத்தின் பரூச்சில் உள்ள தொழிற்சாலையில் நிகழ்ந்த விபத்தில் உயிரிழந்தோருக்கு பிரதமர் இரங்கல்
குஜராத்தின் பரூச்சில் உள்ள தொழிற்சாலையில் ஏற்பட்ட விபத்தில் உயிரிழந்தோருக்கு பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார். மேலும் உயிரிழந்தோரின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சமும், காயமடைந்தோருக்கு ரூ.50,000 வீதம் நிவாரண உதவி வழங்கப்படும் எனவும் பிரதமர் அறிவித்துள்ளார்.
பிரதமர் அலுவலகம் வெளியிட்டுள்ள டுவிட்டர் பதிவில்;
“பரூச்சில் உள்ள தொழிற்சாலையில் நிகழ்ந்த விபத்தில் ஏற்பட்ட உயிழிழப்பு குறித்து பிரதமர் திரு.நரேந்திர மோடி மிகுந்த துயரருற்றதாக குறிப்பிட்டுள்ளார். உயிரிழந்தோர் குடும்பங்களுக்கு தமது இரங்கலையும் அவர் தெரிவித்துள்ளார்.
உயிரிழந்தோர் குடும்பங்களுக்கு, பிரதமரின் தேசிய நிவாரண நிதியிலிருந்து ரூ.2 லட்சம் நிவாரண உதவி வழங்கப்படும். காயமடைந்தோருக்கு ரூ.50,000 வழங்கப்படும்” என்று தெரிவிக்கப்பட்டுள்ளது.
விவசாயத்துறை அமைச்சகம்
காரீப் நெல் கொள்முதல் 318 லட்சம் மெட்ரிக் டன்
தற்போதைய காரீப் சந்தை காலத்தில், நவம்பர் 30ம் தேதி வரை 318 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே காலத்தை விட 18.58 சதவீதம் அதிகம்.
தமிழகம், பஞ்சாப் உட்பட பல மாநிலங்களில் காரீப் நெல் கொள்முதல் சுமூகமாக நடக்கிறது. நவம்பர் 30ம் தேதி வரை 318 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டு இதே காலத்தில் 268.15 லட்சம் மெட்ரிக் டன் மட்டுமே கொள்முதல் செய்யப்பட்டது.
இதற்காக 29.70 லட்சம் விவசாயிகளுக்கு குறைந்தபட்ச ஆதரவு விலையாக ரூ.60038.68 கோடி வழங்கப்பட்டுள்ளது.
மேலும், மாநிலங்கள் விருப்பத்தின் அடிப்படையில், 45.24 லட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்ய அனுமதி வழங்கப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1677447
-----
(Visitor Counter : 86
குடியரசுத் தலைவர் செயலகம்
குஜராத்தில் குடியரசுத்தலைவர்; சபர்மதி ஆசிரமத்திற்கு சென்றார்; சுகாதாரம், நீர்ப்பாசனம், தண்ணீர் விநியோகம் மற்றும் துறைமுக வளர்ச்சி தொடர்பான பல்வேறு திட்டங்களுக்கு அடிக்கல் நாட்டினார்
சுகாதாரம், நீர்ப்பாசனம், தண்ணீர் விநியோகம் மற்றும் துறைமுக வளர்ச்சி தொடர்பான குஜராத் அரசின் பல்வேறு திட்டங்களுக்கு குடியரசுத்தலைவர் திருமதி திரௌபதி முர்மு இன்று  அடிக்கல் நாட்டினார். அத்துடன் துறைமுகங்கள், கப்பல் மற்றும் நீர்வளத்துறை அமைச்சகத்தின் திட்டங்களான கண்ட்லாவில் உள்ள தீனதயாள் துறைமுகத்தின் மேம்பாட்டுப் பணியையும், அவர் தொடங்கி வைத்தார்.
பின்னர் பேசிய அவர், நாட்டின் வளர்ச்சிப் பணிகளில் குஜராத் மாநிலம் முன்னணி மாநிலங்களில் ஒன்றாக திகழ்கிறது என்று கூறினார். நாட்டின் மக்கள் தொகையில் 5 சதவீதத்தை கொண்டுள்ள குஜராத் மாநிலம், நாட்டின் வேளாண் உற்பத்தியில் 20 சதவீத பங்களிப்பை வழங்குவதாக குறிப்பிட்டார். குஜராத் மாநிலத்தில் வேளாண் வளர்ச்சிக்காக வெற்றிகரமாக செயல்படுத்தப்படும் நடைமுறைகள் நாடு முழுவதும் மேற்கொள்ளப்படுவதாக குறிப்பிட்டார்.
சுகாதாரத்துறையில் குஜராத் மாநிலம் மிகப் பெரிய சாதனைப் படைத்துள்ளதாக குடியரசுத்தலைவர் தெரிவித்தார். நாட்டிலேயே கர்ப்பிணிப் பெண்களுக்கு சுகாதார அட்டை வழங்கிய முதலாவது மாநிலம் குஜராத் என்று அவர் குறிப்பிட்டார்.
இன்று அடிக்கல் நாட்டப்பட்ட திட்டங்கள், மூலம் புதிய வேலைவாய்ப்புகளை ஏற்படுத்தி விவசாயிகள் மற்றும் தொழில்முனைவோருக்கு வர்த்தக வாய்ப்புகளை உருவாக்கும் என்று அவர் கூறினார்.
முன்னதாக அகமதாபாத் சென்ற குடியரசுத்தலைவர் சபர்மதி ஆசிரமம் சென்று, மகாத்மா காந்திக்கு மரியாதை செலுத்தினார். பின்னர் ராட்டையில் நூல் நூற்றார்.
----
(Visitor Counter : 131
நிதி அமைச்சகம்
நாளை வருவாய் புலனாய்வு இயக்குநரகத்தின் 63-வது நிறுவன தின கொண்டாட்டம்
வருவாய் புலனாய்வு இயக்குநரகம், தனது 63-வது நிறுவன தினத்தை நாளை  கொண்டாடுகிறது.
கொவிட்-19 பெருந்தொற்று காரணமாக இந்த வருட கொண்டாட்ட நிகழ்ச்சிகள் காணொலி வாயிலாக நடைபெறும். மத்திய நிதியமைச்சர் திருமதி நிர்மலா சீதாராமன், இணை அமைச்சர் திரு அனுராக் சிங் தாக்கூர் ஆகியோர் இதில் கலந்து கொள்வார்கள்.
நிகழ்ச்சியின் ஒரு பகுதியாக ,செலாவணி பணப்பரிமாற்ற மோசடியைத் தடுப்பது குறித்த குழு விவாதமும் காணொலி வாயிலாக நடைபெறும். ஆஸ்திரேலியாவின் எல்லை பாதுகாப்புப் படை பிரதிநிதிகள், இங்கிலாந்து, நெதர்லாந்து நாடுகளின் வருவாய் மற்றும் சுங்கத் துறை அதிகாரிகள், இன்டர்போல் பிரதிநிதிகள் உள்ளிட்டோர் இந்த விவாதத்தில் கலந்து கொள்வார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1678108
(Visitor Counter : 114
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
சட்டவிரோத, பதிவு செய்யப்படாத, ஒழுங்குசெய்யப்படாத மீன்பிடித்தல் குறித்த கிழக்காசிய உச்சிமாநாட்டு பயிலரங்கிற்கு இந்தியாவும், சிங்கப்பூரும் ஏற்பாடு செய்திருந்தது
இந்தியா மற்றும் சிங்கப்பூர் உணவு முகமையின் கூட்டுத் தலைமையில் சட்டவிரோத, பதிவு செய்யப்படாத, ஒழுங்குசெய்யப்படாத மீன்பிடித்தல் குறித்து நேற்று இணையம் வழியான கிழக்காசிய உச்சிமாநாட்டு பயிலரங்கிற்கு இந்திய அரசின் மீன்வளத்துறை, மீன்வளம், கால்நடை பராமரிப்பு மற்றும் பால்வள அமைச்சகமும், சிங்கப்பூர் அரசும் ஏற்பாடு செய்திருந்தன. மத்திய மீன்வளத்துறை செயலாளர் திரு ஜதீந்திரநாத் ஸ்வைன் முக்கிய உரை நிகழ்த்தினார். இந்த பயிலரங்கில் கிழக்காசிய உச்சிமாநாட்டின் உறுப்பு நாடுகள், 4 அறிவுசார் பங்குதாரர்கள், மத்திய அரசின் மீன்வளத்துறை அதிகாரிகள், பல்வேறு மாநிலங்கள் / யூனியன் பிரதேசங்களின் மீன்வளத்துறை அதிகாரிகள், இதர அழைப்பாளர்கள் கலந்து கொண்டனர்.
சட்டவிரோத, பதிவு செய்யப்படாத, ஒழுங்குசெய்யப்படாத மீன்பிடித்தலை முறியடிக்க கடலோர மீன்பிடி சமூகங்களுடன் பணியாற்றுவதன் மூலம் பல்வேறு முயற்சிகளை இந்தியா மேற்கொண்டதை திரு ஸ்வைன் இந்த பயிலரங்கில் பகிர்ந்து கொண்டார்.
இந்தியா மற்றும் சிங்கப்பூருடன் ஆஸ்திரேலியா, கம்போடியா, சீனா, இந்தோனேஷியா, நியூசிலாந்து, கொரியா ஆகிய நாடுகளும் இந்த பயிலரங்கில் கலந்து கொண்டன.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1816227
குடியரசுத் துணைத் தலைவர் செயலகம்
அனைவருக்கும் புரிகிற மொழியில் தகவல் தரப்பட வேண்டும்: குடியரசு துணைத் தலைவர்
மத்திய தகவல் ஆணையத்தின் 12 வது வருடாந்தர மாநாட்டைத் தொடங்கி வைத்தார்
அனைவருக்கும், குறிப்பாக தகவல் பெற விண்ணப்பம் செய்வோர்க்கு, புரிகிற மொழியில் தகவல் தரப்படவேண்டும் என குடியரசுத் துணைத் தலைவர் திரு. எம். வெங்கய்யா நாயுடு கூறினார். இன்று  புது தில்லியில் மத்திய தகவல் ஆணையத்தின் 12 வது ஆண்டு மாநாட்டினைத் தொடங்கி வைத்து கூடியிருந்தோரிடையே அவர் உரையாற்றினார். வடகிழக்குப் பிராந்திய வளர்ச்சித் துறை இணையமைச்சரும் , பிரதமர் அலுவலகம், ஊழியர் நலன், மக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சருமான டாக்டர் ஜிதேந்திர சிங், தலைமை தகவல் ஆணையர் திரு. ராதா கிருஷ்ணமாத்தூர் மற்றம் பிற பிரமுகர்கள் இந்த நிகழ்ச்சியில் கலந்து கொண்டனர்.
தகவல் பகிர்வு, நாட்டு மக்களுக்கு வெளிப்படையான நிர்வாகக் கட்டமைப்பை உருவாக்கும் கடப்பாடு என்பவை ஜனநாயகத்தின் முக்கியத் தூண்களாகும் என்றும் குடியரசு துணைத் தலைவர் தெரிவித்தார். வெளிப்படைத் தன்மையும் பொறுப்பேற்பும் ஜனநாயகத்தின் வெற்றிக்கான இரண்டு முக்கிய அம்சங்கள் என்று அவர் மேலும் கூறினார். சுயராஜ்யத்தை சுராஜ்யா ஆக மாற்றுவது அவசியம் என்றும் வளர்ச்சியின் பயன்கள் அனைவரையும் சென்று சேர வேண்டும் என்றும் அவர் தெரிவித்தார்.
நம்பகமான தகவல் கிடைப்பதை விரிவுபடுத்துவது நமது ஜனநாயகத்தை மேலும் முற்போக்கானதாகவும் பங்கேற்புடையதாகவும் அர்த்தமுள்ளதாகவும் ஆக்கும் என்று குடியரசு துணைத்தலைவர் கூறினார். கவுடில்யர் கூற்றுப்படி. ”நல்ல நிர்வாகம் என்பது மக்களின் நல்வாழ்வைப் பூர்த்தி செய்யும் நோக்கமுடையதாகும் ’மன்னரின் பிரஜைகள் மகிழ்ச்சி அவனது மகிழ்ச்சியாகும். அவர்களின் நல்வாழ்வு அவனது நல்வாழ்வாகும்’ என்றார் அவர்
தகவல் அறியும் உரிமை என்பதை ஏற்றுக் கொள்வது கடந்த இருபது ஆண்டுகளில் உலகம் முழுவதும் அதிக்கரித்திருக்கிறது என்று குடியரசுத் துணைத் தலைவர் கூறினார். தகவல் பெறும் உரிமை என்பது அரசு பதில் சொல்லும் கடமைக்கும் குடிமக்கள் பங்கேற்பை அதிகப்படுத்தவும் அரசின் செயல் பாட்டில் வெளிப்படைத் தன்மையை உருவாக்கவும் பெரிதும் பயன்படுகிறது என்று அவர் மேலும் கூறினார். குடிமக்களுக்கும் அரசுக்கும் இடையேயான உறவுகளில் அடிப்படை மாற்றத்தை ஏற்படுத்த அது வழிவகுத்துள்ளது என்றும் அவர் தெரிவித்தார்.
தகவல் ஆணையத்தால் விரைந்து தகவல் தருவது குடிமக்களின் குறைகளுக்கு வேகமாகத் தீர்வு கிடைக்க உதவும்; மேலும் மற்ற ஆணையங்களில் பதிவு செய்யப்பட்ட நேர்வுகளை விரைந்து பைசல் செய்வதற்கு ஒன்றிணைந்த மனப்பூர்வமான முயற்சிகளை ஊக்கப்படுத்தும் என்றும் குடியரசுத் துணைத் தலைவர் குறிப்பிட்டார். மத்திய, மாநிலத் தகவல் ஆணையங்கள் அரசு நிர்வாகத்திற்கும் குடிமக்களுக்கும் இடையேயான பாலம் என்றும் அவர் கூறினார்.
நாடாளுமன்ற மக்களவைக்கும் சட்டமன்றங்களுக்கும் ஒரே நேரத்தில் தேர்தல் அவசியம் என்பது பற்றி நாட்டு மக்களும் அரசியல் கட்சிகளும் சிந்திக்க வேண்டும். இதன் மூலம் தேசத்தின் வளர்ச்சியில் கவனம் செலுத்த முடியும் என்றும் குடியரசு துணைத் தலைவர் கூறினார்.
(Visitor Counter : 109
சுற்றுச்சூழல் மற்றும் வனத்துறை அமைச்சகம்
தேசிய தலைநகர் பிராந்தியத்தில் மாசுபாடு
தேசிய தலைநகர் பிராந்தியத்தில் காற்று மாசுபாட்டிற்கு காரணமான முக்கிய காரணிகளில், வாகன மாசுபாடு, தொழில்துறை மாசுபாடு, சாலைகள் மற்றும் திறந்த பகுதிகளில் இருந்து எழும் அதிக அளவிலான மானுடவியல் செயல்பாடுகள் அடங்கும், வாகன மாசுபாடு, தொழில்துறை மாசுபாடு, சாலைகள் மற்றும் திறந்த பகுதிகளில் இருந்து வரும் தூசி, கட்டுமானம் மற்றும் இடிப்பு திட்ட நடவடிக்கைகளிலிருந்து வரும் தூசி, உயிரி எரிப்பு, விவசாய கழிவுகளை எரித்தல், நகராட்சி திடக்கழிவுகளை எரித்தல், சுகாதார நிலப்பரப்புகளில் தீ மற்றும் சிதறிய குப்பை கிடங்குகளிலிருந்து காற்று மாசுபாடு, பட்டாசு வெடிப்பது ஆகியவை அடங்கும்.
நெல் வைக்கோல் எரிப்பு நிகழ்வுகளுக்கு எதிராக ஹரியானா மற்றும் பஞ்சாப் அரசாங்கங்களால் முதல் தகவல் அறிக்கைகள் பதிவு செய்யப்பட்டு சுற்றுச்சூழல் இழப்பீடுகள் பெறப்பட்டுள்ளன.
பயிர்க்கழிவுகளை எரிக்கும் நிகழ்வுகளைக் கட்டுப்படுத்துவதற்காக, பயிர்க்கழிவுகள்/ பரளிகளை துணை எரிபொருளாகப் பயன்படுத்துதல், விவசாயிகளுக்கு கூடுதல் வருவாய் ஆதாரம், சிறந்த காற்றின் தரம், கரியமில வாயு வெளியேற்றத்தைக் குறைத்தல் மற்றும் வேலை வாய்ப்புகளை இலக்காகக் கொண்டு, சுற்றுச்சூழலுக்கு உகந்த முறையில் மேலாண்மை செய்வதற்கான கொள்கை தலையீடுகளின் சாத்தியக்கூறுகளை அரசு ஆராய்ந்தது.
சாலைகளில் இருந்து மாசுபடுவதை கட்டுப்படுத்த, தில்லியில் இதுவரை, 11 'தூசி கட்டுப்பாடு மற்றும் மேலாண்மை பிரிவுகள்' அமைக்கப்பட்டுள்ளன. இப்பிரிவுகள் சாலைகளை துடைக்கும் இயந்திரங்களை முறையாகப் பயன்படுத்துதல், சேகரிக்கப்பட்ட தூசிகளை அறிவியல் பூர்வமாக அகற்றுதல், சாலைகளில் தண்ணீர் மற்றும் தூசிகளை தெளித்தல்/ பாதைகளின் வலப்புறம் தெளித்தல், துடைத்தல் மற்றும் தெளிக்கும் இயந்திரங்களை அதிகரித்தல், சாலைகளை முறையாக பராமரித்தல் மற்றும் சாலை பள்ளங்கள் இல்லாதவாறு வைத்திருத்தல், இயந்திரமயமாக்கப்பட்ட துப்புரவை முழுமையாக ஆதரிக்கும் வகையில் சாலைகள் அமைத்தல், நடைபாதை இல்லாத சாலைப் பகுதிகளை நடைபாதையாக மாற்றுதல் அல்லது பசுமையாக மாற்றுதல் போன்ற நடவடிக்கைகளை மேற்கொள்கின்றன. மைய விளிம்புகளை பசுமையாக்குதல் / மரங்களை நடுதல், தொழில்துறை பகுதிகளில் சிமெண்ட் சாலைகள் அமைத்தல், சூடான இடங்களைக் கண்டறிதல் மற்றும் குறிப்பிட்ட சாலை தூசி கட்டுப்பாட்டு நடவடிக்கைகளை செயல்படுத்துதல் போன்றவை.
இத்தகவலை மத்திய சுற்றுச்சூழல், வனம் மற்றும் பருவநிலை மாற்றத் துறை இணையமைச்சர் அஸ்வினி குமார் சவுபே மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
----
(PKV/KRS
(Visitor Counter : 48
வணிகம் மற்றும் தொழில்துறை அமைச்சகம்
கடந்த ஏப்ரல் மாதத்திற்கான மொத்த விலைக் குறியீட்டு எண் விவரம்
பொருளாதார ஆலோசகர் அலுவலகம், தொழில் மற்றும் உள்நாட்டு வர்த்தக மேம்பாட்டுத் துறை வெளியிட்டுள்ள ஏப்ரல் மாதத்திற்கான மொத்த விலைக் குறியீட்டு எண்கள் குறித்த விபரம்:
நாடு முழுவதும் உள்ள நிறுவனங்கள் மற்றும் தேர்ந்தெடுக்கப்பட்ட உற்பத்தி பிரிவுகளிலிருந்து பெறப்பட்ட தகவல்களின் அடிப்படையில் 10 வாரங்களுக்குப் பிறகு தற்காலிக குறியீடு இறுதி செய்யப்பட்டு வெளியிடப்படுகிறது.
மொத்த விலைக் குறியீட்டின் தற்காலிகப் புள்ளி விவரங்கள் ஒவ்வொரு மாதமும் 14 ஆம் தேதி  குறிப்பிட்ட மாதத்தில் இரண்டு வார கால தாமதத்துடன் வெளியிடப்படுகின்றன
அதனடிப்படையில் ஏப்ரல் 2021 இல்  மாதாந்திர விலைக் குறியீட்டு எண் பணவீக்க விகிதம்  10.49%  ஆக இருந்தது. 2021 ஏப்ரல் மாதத்தில் ஆண்டு பணவீக்க விகிதம் அதிகமாக உள்ளது. குறிப்பாக கச்சா பெட்ரோலியம், பெட்ரோல், டீசல் மற்றும் தயாரிக்கப்பட்ட பொருட்களின் விலை உயர்வின் காரணமாக பணவீக்க விகிதம் அதிகரித்தது.
மொத்த விலை குறியீட்டு எண், குறியீட்டின் மாத இயக்கத்தின் அடிப்படையில் மாதாந்திர பணவீக்க விகிதம் கடந்த மார்ச் 2021 உடன் ஒப்பிடுகையில் கடந்த ஏப்ரல் 2021-ல் 1.86%  ஆக இருந்தது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1719264